**ΣΗΜΑΝΤΙΚΗ ΕΝΗΜΕΡΩΣΗ**

Σχετικά με τη δωρεάν διάθεση των τεστ αυτοδιάγνωσης από τα συμβεβλημένα με το ΓεΣΥ Φαρμακεία στους δικαιούχους του ΓεΣΥ, σας ενημερώνουμε για τα ακόλουθα:

* **Απαγορεύεται η πώληση των εν λόγω τεστ**
* **Δικαιούχοι** είναι εμβολιασμένοι πολίτες που έχουν συμπληρώσει τουλάχιστον δύο δόσεις τουλάχιστον για τα διδοσικά εμβόλια (Pfizer, Astra Zeneca & Moderna) και για το μονοδοσικό Johnson& Johnson.
* **Η διάθεση θα γίνει μόνο μια φορά** **για μία συσκευασία.**
* Η συσκευασία που θα περιέχει 5 self-test.
* Δημιουργείται ηλεκτρονική πρόσβαση στην πύλη του ΓεΣΥ για τον σκοπο αυτό. Αυτή η ηλεκτρονική διαδικασία θα είναι έτοιμη και θα παραδοθεί στις 19 Δεκεμβρίου.
* Ο χρονικός ορίζοντας που θα μπορεί ένας δικαιούχος να παραλάβει τη δική του συσκευασία **είναι 1 μήνας** από τη ημερομηνία έναρξης της διάθεσης.
* Όταν πολίτες εισέρχονται στο Φαρμακείο και ζητούν τη διάθεση self-test από εσάς, στην σελίδα του ΓεΣΥ, που ήδη χρησιμοποιείτε, θα υπάρχει ειδικό κουμπί (button). Με το κλικ πάνω του, θα ζητείται η εισαγωγή του αριθμού ταυτότητας και ημερομηνίας γεννήσεως του ατόμου (ότι δηλαδή γίνεται τώρα στα φαρμακεία για σκοπούς ταυτοποίησης δικαιούχου). Εάν είναι δικαιούχος, θα σας ζητείται να κάνετε διάθεση τεστ πατώντας επιβεβαίωση. Εάν δεν είναι δικαιούχος, θα σας ενημερώνει για αυτό, και δεν θα σας αφήνει να κάνετε οποιαδήποτε διάθεση τεστ.
* **Πολίτης που δεν είναι δικαιούχος** για παραλαβή από τα φαρμακεία, είναι αυτός που δεν είναι εγγεγραμμένος το ΓεΣΥ, ή δεν έχει ολοκληρώσει το εμβολιαστικό του σχήμα ή είναι ανεμβολίαστος ή έχει ήδη παραλάβει τη συσκευασία.
* Η ποσότητα των συσκευασιών τεστ, που μπορεί να παραγγείλει το κάθε φαρμακείο, θα είναι ελεύθερη. Παράλληλα θα γίνεται **παρακολούθηση των αποθεμάτων** του κάθε φαρμακείου από τα αρχεία παραλαβής και τα αρχείο διάθεσης στους δικαιούχους με σκοπό τη διασφάλιση της δίκαιης κατανομής σε όλα τα φαρμακεία αναλόγως της ζήτησης.
* Θα κυκλοφορήσει ενημερωτικό υλικό για τον τρόπο διενέργειας του τεστ, το οποίο θα πρέπει να διενεργείται από τους ίδιους τους πολίτες σε δικό τους χώρο και όχι στα φαρμακεία.
* Η προμήθεια θα γίνει μέσω του Marathon Distributors Ltd τηλ.22899400